Държавен вестник, бр. 65, 2010 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  65
2.1. В ортопедично-травматологично отде­
ление (ОТО) се извършва дейност съгласно 
раздел II, т. 2.1.2 при спазване на съответните 
диагностично-лечебни протоколи и правилника 
за устройството, дейността и вътрешния ред на 
лечебното заведение.
2.2. Освен базата по т. 1.2 отделението разпо­
лага и с отделен лекарски кабинет, сестринска 
работна стая, превързочни за асептични и за 
септични превръзки и сервизни помещения.
2.3. Операционни зали:
а) всяко отделение разполага най-малко с 
две операционни зали – за асептични и сеп­
тични операции;
б) операционните зали се разполагат в 
изо­лирана, но удобна за комуникации зона на 
отделението;
в) местоположението на залата да позволява 
лесно транспортиране към стая за интензивно 
лечение или към болничната стая в стационара;
г) една операционна зала се разкрива с разчет 
за около 400 хирургически операции годишно;
д) операционната зала разполага с прос­
транствени, санитарно-хигиенни условия, обо­
рудване, инструментариум и консумативи за 
извършване на операциите по т. 2.1.2.
2.4. Операционната зона включва:
а) операционните зали;
б) помещение за подготовка на хирургиче­
ския екип, оборудвано с 2 – 4 мивки с течаща 
вода (топла и студена) и кранове, задвижвани с 
лакет или фотоклетка, шапки, маски, огледала;
в) желателно е да има и помещение за 
предоперативна подготовка с инсталация за 
кислород, аспирация, консумативи за подго­
товка на болни (тръби за интубация, сонди, 
катетри и др.);
г) желателно е да има и помещение за 
следоперативно събуждане с мобилни болнич­
ни легла, монитори за контрол на жизнените 
функции, инсталации за кислород и аспирация;
д) помощни помещения: съблекалня за мъже 
и жени, стая за почивка на персонала, складове 
за инструменти, консумативи, дезинфектанти, 
операционно бельо, помещения за стерилизация.
2.5. Оборудване на операционна зала:
а) операционна маса, ортопедична с ек­
стензия;
б) операционна лампа и аварийно резервно 
осветление;
в) подвижна допълнителна лампа;
г) електрокаутер;
д) желателно е залата да е оборудвана със 
система за аспирация – централна и допъл­
нителна вакуумна помпа, излази за кислород, 
сгъстен въздух;
е) хирургически инструментариум, специ­
фичен според вида на оперативната намеса 
(мекотъканна или костна):
– моторни системи;
– рентген телевизионна установка;
ж) хирургически консумативи и превързочни 
материали;
з) анестезиологичен апарат и консумативи;
и) стерилизацията на инструментариума и 
материалите е централна; желателно е да се 
разполага и с възможност за локална стери­
лизация;
й) бактерицидни лампи за операционните 
зали и помощните помещения;
к) препоръчително е наличието на клима­
тични системи във всяка операционна зала;
л) използваната апаратура подлежи на кон­
трол за изправност и безопасност.
2.6. Правила за асептика и антисептика в 
операционна зала:
а) всяка операционна зала се почиства, 
измива и дезинфекцира след всяка операция; 
седмично се извършва основно почистване и 
дезинфекция;
б) апаратурата в операционните зали се 
почиства и дезинфекцира ежедневно;
в) след всяка операция хирургическият 
инструментариум се почиства механично и се 
измива, след което се стерилизира;
г) в операционната зала се влиза и работи 
със специално облекло и обувки;
д) контрол на асептиката и антисептиката 
в операционна зала се извършва периодично 
от органите за управление и контрол на лечеб­
ното заведение и хигиенно-епидемиологична 
инспекция (ХЕИ);
е) достъпът до операционната зала е ограни­
чен; право да влизат имат постоянно работещият 
персонал, хирургическият и анестезиологичният 
екип, болните за операция;
ж) потокът на движение на персонала се 
регламентира; напускайки операционната зала, 
се минава отново през съблекалнята за подмяна 
на операционните дрехи и обувки;
з) движението на болните за операция е от 
стаята за подготовка към операционната зала 
или от помещението за предоперативна подго­
товка след интубация – в операционната зала; 
след операцията болният се извежда в стая за 
събуждане или към интензивния сектор.
2.7. Персонал и квалификационни изис­
квания:
а) отделението се ръководи от лекар-специ­
алист по ортопедия и травматология;
б) лекарският и сестринският персонал 
осигуряват комплексни и цялостни грижи за 
пациентите по отношение на диагностичните 
изследвания, медикаментозно и оперативно 
лечение, предоперативни и следоперативни 
грижи, диетичен и рехабилитационен режим;
в) оперативният екип включва: лекар-опе­
ратор със специалност по ортопедия и трав­
матология, който е ръководител на екипа; при 
необходимост се включва и асистент, който 
може да е лекар-хирург или специализиращ 
лекар; операционна медицинска сестра; сани­
тар-гипсовач.